Oficiālais Vēstnesis L 127 , 29/04/2004 Lpp. 0040 - 0042



Komisijas Regula (EK) Nr. 834/2004 (2004. gada 28. aprīlis), ar ko groza Padomes Regulu (EK) Nr. 338/97 par savvaļas dzīvnieku un augu sugu aizsardzību, reglamentējot to tirdzniecību EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 9. decembra Regulu (EK) Nr. 338/97 par savvaļas augu un dzīvnieku sugu aizsardzību, reglamentējot to tirdzniecību [1], un jo īpaši tās 19. panta 3. punktu, tā kā: (1) Padomes Regulā (EK) Nr. 338/97 ir norādītas dzīvnieku un augu sugas, kuru tirdzniecība ir ierobežota vai tiek regulēta. Šajos sarakstos ir iekļautas sugas, kas minētas pielikumos Konvencijai par starptautisko tirdzniecību ar apdraudētām savvaļas augu un dzīvnieku sugām, turpmāk – "CITES konvencija". (2) Padomes Regulas (EK) Nr. 338/97 A pielikumā ir iekļautas konvencijas I papildinājumā minētās sugas, attiecībā uz kurām dalībvalstis neparedz atrunu, tālab Varanus nebulosus ir jāiekļauj minētajā pielikumā. (3) Konvencijas III papildinājuma grozījumi, kas izdarīti saskaņā ar Konvencijas XVI panta noteikumiem, ir jāiestrādā Padomes Regulas (EK) Nr. 338/97 C pielikumā un "Skaidrojošajās norādēs A, B, C un D pielikumam". Proti, ir jānorāda Argentīna, Austrālija, Indonēzija, Jaunzēlande, Meksika un Peru kā Konvencijas III papildinājumā iekļauto sugu areāla valstis. (4) Norādē, kas attiecas uz dažām koraļļu sugām, ir jāiekļauj daži CITES rezolūcijas Conf. 11.10 noteikumi par koraļļu smilšu un koraļļu atlūzu definīciju saskaņā ar "īpatņu" definīciju Regulas (EK) Nr. 338/97 2. panta t) punktā; norādē par Aloe spp. ir jāiekļauj tieša atsauce uz A pielikumā minētajām sugām; un norādē par Guaiacum spp. jāizdara izmaiņas, norādot augu daļas un izstrādājumus, par kuriem pieņemts lēmums 12. konferencē. (5) Zinātniskās analīzes grupa, pamatojoties uz Regulas (EK) Nr. 338/97 3. panta 4. punkta a) apakšpunktā noteiktajiem kritērijiem, ir konstatējusi, ka, ņemot vērā ievedumu apmērus Kopienā, no to dzīvnieku saraksta, kuru ievešana kopienā jāuzrauga, jāsvītro dažas sugas un šis saraksts jāpapildina ar citām sugām. (6) Tādēļ attiecīgi jāgroza Regula (EK) Nr. 338/97. (7) Šajā regulā paredzētie pasākumi ir saskaņā ar atzinumu, ko sniegusi Savvaļas dzīvnieku un augu tirdzniecības komiteja, kas izveidota, pamatojoties uz Regulas (EK) Nr. 338/97 18. pantu, IR PIEŅĒMUSI ŠO REGULU. 1. pants Regulas (EK) Nr. 338/97 pielikumu groza saskaņā ar šīs regulas pielikumu. 2. pants Šī regula stājas spēkā divdesmit pirmajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 28. aprīlī Komisijas vārdā — Komisijas locekle Margot Wallström [1] OV L 61, 3.3.1997., 1. lpp. Regulā jaunākie grozījumi izdarīti ar Komisijas Regulu (EK) Nr. 1497/2003 (OV L 215, 27.8.2003., 3. lpp.). -------------------------------------------------- PIELIKUMS Regulas (EK) Nr. 338/97 pielikumu groza šādi: 1. Pielikuma 9. norādē ("Skaidrojošās norādes A, B, C un D pielikumam") iekļauj šādus ierakstus: a) pirms ieraksta "BO (Bolīvija)" – "AR (Argentīna)" un "AU (Austrālija)"; b) aiz ieraksta "IN (Indija)" – "ID (Indonēzija)"; c) aiz ieraksta "MU (Maurīcija)" – "MX (Meksika)"; d) aiz ieraksta "NP (Nepāla)" – "NZ (Jaunzēlande)" un "PE (Peru)". 2. Sleju ar virsrakstu "A pielikums" groza šādi: Attiecībā uz DZĪVNIEKU VALSTS (FAUNA) HORDAIŅU tipa (CHORDATA) RĀPUĻU klases (REPTILIA) ĶIRZAKVEIDĪGO kārtu (SAURIA) izdara šādus grozījumus: "varānu dzimtas (Varanidae)" sadaļā aiz ieraksta "Varanus komodoensis" iekļauj ierakstu "Varanus nebulosus". 3. Sleju ar virsrakstu "B pielikums" groza šādi: a) DZĪVNIEKU VALSTS (FAUNA) attiecībā uz ZARNDOBUMAIŅU tipu ( CNIDARIA ) (koraļļi, ugunskoraļļi, aktīnijas) vārdus "(šīs regulas noteikumi neattiecas uz fosilijām)" aizstāj ar šādu: "Šīs regulas noteikumi neattiecas uz: fosilijām, koraļļu smiltīm, t. i., uz materiālu, kas pilnīgi vai daļēji sastāv no smalki sadrupušām nedzīvu koraļļu atlūzām, kuru diametrs nepārsniedz 2 mm, un kas, cita starpā, var saturēt arī foraminīferu, gliemju un vēžveidīgo čaulu un koraļļaļģu paliekas, koraļļu atlūzām (tostarp granti un šķembām), t. i, salauztu nedzīvu pirkstveida koraļļu un citu materiālu savstarpēji nesavienotām lauskām, kuru diametrs ir 2 līdz 30 mm." b) AUGU VALSTS (FLORA) sadaļu groza šādi: i) "LILIJU DZIMTAS (LILIACEAE)" iedaļā tekstu iekavās pēc ieraksta "Aloe spp." aizstāj ar šādu: "(izņemot A pielikumā iekļautās sugas un izņemot Aloe vera; norādīta arī ar nosaukumu Aloe barbadensis, kas nav minēts šīs regulas pielikumos) #1". ii) "ZIGOFILU DZIMTAS (ZYGOPHYLLACEAE)" iedaļā ierakstu "Guaiacum spp. #1" aizstāj ar ierakstu "Guaiacum spp. #2". 4. Slejā ar virsrakstu "C pielikums" DZĪVNIEKU VALSTS ( FAUNA ) sadaļā pirms ZARNDOBUMAIŅU tipa ( CNIDARIA ) iekļauj šādu papildinājumu: "ADATĀDAIŅU tips (ECHINODERMATA) (jūraszvaigznes, ofiūras jeb čūskastes, jūraseži un jūrasgurķi) HOLOTŪRIJU klase (HOLOTHUROIDEA) (jūrasgurķi) ASPIDOCHIROTIDA kārta (ēdamie jūrasgurķi jeb trepangi u. c.) jūrasgurķu dzimta (Stichopodidae) (jūrasgurķi) Isostichopus fuscus (sinonīms – Stichopus fuscus) (III EK) jūrasgurķis". 5. Sleju ar virsrakstu "D pielikums" groza šādi. a) Attiecībā uz DZĪVNIEKU VALSTS (FAUNA) HORDAIŅU tipa (CHORDATA) RĀPUĻU klases (REPTILIA) ĶIRZAKVEIDĪGO kārtu (SAURIA) izdara šādus grozījumus: i) "gekonu dzimtas (Gekkonidae)" iedaļā svītro ierakstu "Geckolepis maculata"; ii) "agāmu dzimtas (Agamidae)" iedaļā svītro ierakstu "Acanthosaura armata"; iii) "kordilīdu dzimtas (Cordylidae)" iedaļā svītro ierakstus "Zonosaurus laticaudatus" un "Zonosaurus madagascariensis"; iv) "scinku dzimtas (Scincidae)" iedaļā svītro ierakstus "Tiliqua gerrardii", "Tiliqua gigas" un "Tiliqua scincoides". b) Attiecībā uz ČŪSKU kārtu (SERPENTES) izdara šādus grozījumus: i) "Xenopeltidae" dzimtas iedaļā svītro ierakstu "Xenopeltis unicolor §1"; ii) "kārpaino zalkšu dzimtas (Acrochordidae)" iedaļā svītro ierakstu "Acrochordus granulatus §1"; iii) "zalkšu dzimtas "Colubridae" iedaļā svītro ierakstus:" Ahaetulla prasina §1, Boiga dendrophila §1, Enhydris chinensis §1, Enhydris enhydris §1, Enhydris plumbea §1, Rhabdophis chrysargus §1, Zaocys dhumnades §1; iv) "aspīdu dzimtas (Elapidae)" iedaļā svītro ierakstus: Bungarus candidus §1, Laticauda colubrine §1, Laticauda crockery §1, Laticauda laticaudata §1, Laticauda schisorhynchus §1, Laticauda semifasciata §1; v) "jūrasčūsku dzimtas (Hydrophiidae)" iedaļā svītro ierakstus Hydrophis atriceps §1, Hydrophis belcheri §1, Hydrophis bituberculatus §1, Hydrophis brookii §1, Hydrophis caerulescens §1, Hydrophis cantoris §1, Hydrophis coggeri §1, Hydrophis cyanocinctus §1, Hydrophis czeblukovi §1, Hydrophis elegans §1, Hydrophis fasciatus §1, Hydrophis geometricus §1, Hydrophis gracilis §1, Hydrophis inornatus §1, Hydrophis klossi §1, Hydrophis lamberti §1, Hydrophis lapemoides §1, Hydrophis macdowelli §1, Hydrophis mamillaris §1, Hydrophis melanocephalus §1, Hydrophis melanosoma §1, Hydrophis obscurus §1, Hydrophis ornatus §1, Hydrophis pacificus §1, Hydrophis parviceps §1, Hydrophis semperi §1, Hydrophis spiralis §1, Hydrophis stricticollis §1, Hydrophis torquatus §1, Hydrophis vorisi §1. c) AUGU VALSTS ( FLORA ) sadaļā pirms PORTULAKU DZIMTAS ( PORTULACACEAE ) iekļauj šādu papildinājumu: "SEZAMA DZIMTA (PEDALIACEAE) (sezams, harpagofīts) Harpagophytum spp. (harpagofīts)". --------------------------------------------------